Document ID: 32000D0058

KOMMISSIONENS BESLUTNING
af 11. januar 2000
om bemyndigelse af medlemsstaterne til midlertidigt at træffe supplerende foranstaltninger mod spredning af Bursaphelenchus xylophilus (Steiner et Bührer) Nickle et al., for så vidt angår andre områder i Portugal end dem, hvor Bursaphelenchus xylophilus (Steiner et Bührer) Nickle et al. vides ikke at forekomme
(meddelt under nummer K(1999) 5193)
(2000/58/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 77/93/EØF af 21. december 1976 om foranstaltninger mod indslæbning i medlemsstaterne af skadegørere på planter eller planteprodukter og mod deres spredning inden for Fællesskabet(1), senest ændret ved Kommissionens direktiv 1999/53/EF(2), særlig artikel 15, stk. 3, og
ud fra følgende betragtninger:
(1) Hvis en medlemsstat mener, at der er overhængende risiko for indslæbning på dens område fra en anden medlemsstat af fyrretræsnematoden Bursaphelenchus xylophilus (Steiner et Bührer) Nickle et al., kan den midlertidigt træffe alle de nødvendige supplerende foranstaltninger for at beskytte sig mod denne risiko.
(2) Den 25. juni 1999 underrettede Portugal de øvrige medlemsstater og Kommissionen om, at der var konstateret angreb af Bursaphelenchus xylophilus (Steiner et Bührer) Nickle et al., på nogle prøver af fyrretræer med oprindelse på dets område. Af supplerende rapporter fra Portugal fremgik det, at flere prøver af fyrretræer var angrebet af Bursaphelenchus xylophilus (Steiner et Bührer) Nickle et al.
(3) Den 29. september 1999 vedtog Sverige på grundlag af de ovennævnte oplysninger fra Portugal visse supplerende foranstaltninger, herunder særlig varmebehandling og anvendelse af et plantepas, for alt træ fra Portugal for at øge beskyttelsen mod indslæbning af Bursaphelenchus xylophilus (Steiner et Bührer) Nickle et al., fra Portugal.
(4) Det har hidtil hverken været muligt at identificere smittekilden, selv om noget tyder på, at smitten sandsynligvis spredes via emballage, eller bestemme smittens fulde omfang i Portugal.
(5) Det er derfor nødvendigt at Portugal træffer særlige foranstaltninger. Det kan også blive nødvendigt for de øvrige medlemsstater at vedtage supplerende foranstaltninger for at beskytte sig mod denne risiko.
(6) De ovennævnte foranstaltninger bør vedrøre flytninger af træ, isoleret bark og værtsplanter fra Portugal til de øvrige medlemsstater. Disse foranstaltninger bør dog ikke anvendes på flytninger fra områder i Portugal, hvor Bursaphelenchus xylophilus (Steiner et Bührer) Nickle et al., vides ikke at forekomme, til de øvrige medlemsstater og på Thuja L.
(7) Det er også nødvendigt, at Portugal træffer foranstaltninger til at bekæmpe spredningen af Bursaphelenchus xylophilus (Steiner et Bührer) Nickle et al., med henblik på udryddelse.
(8) Hvis det viser sig, at de i denne beslutning nævnte hasteforanstaltninger ikke er tilstrækkelige til at hindre indslæbning af Bursaphelenchus xylophilus (Steiner et Bührer) Nickle et al., eller ikke er blevet overholdt, bør der forudses strengere eller alternative foranstaltninger.
(9) Hasteforanstaltningernes virkning vil blive vurderet løbende i 1999/2000, navnlig på grundlag af oplysninger fra Portugal og de øvrige medlemsstater. Eventuelle efterfølgende foranstaltninger gældende for indførelse af træ og isoleret bark af nåletræer (Coniferales), bortset fra Thuja L., og planter af Abies Mill., Cedrus Trew, Larix Mill., Picea A. Dietr., Pinus L., Pseudotsuga Carr. og Tsuga Carr., dog ikke frugter og frø, der kommer fra Portugal, vil blive overvejet på baggrund af resultaterne af denne vurdering.
(10) De i denne beslutning fastsatte foranstaltninger er i overensstemmelse med udtalelse fra Den Stående Komité for Plantesundhed -
VEDTAGET FØLGENDE BESLUTNING:
Artikel 1
Indtil den 31. december 2000 sikrer Portugal for træ og isoleret bark som anført i bilaget til denne beslutning og planter af Abies Mill., Cedrus Trew, Larix Mill., Picea A. Dietr., Pinus L., Pseudotsuga Carr. og Tsuga Carr., dog ikke frugter og frø, at mindst betingelserne i bilaget er opfyldt, hvis nævnte træ, isolerede bark og/eller planter skal flyttes fra andre områder i Portugal end dem, hvor Bursaphelenchus xylophilus (Steiner et Bührer) Nickle et al., vides ikke at forekomme, jf. artikel 4, enten inden for Portugal eller til andre medlemsstater.
Betingelserne i litra a) i bilaget til denne beslutning gælder kun for sendinger, der afsendes fra Portugal efter den 31. januar 2000.
Artikel 2
Bestemmelsesmedlemsstaterne ud over Portugal
- kan undersøge sendinger af træ og isoleret bark som anført i bilaget til denne beslutning og planter af Abies Mill., Cedrus Trew, Larix Mill., Picea A. Dietr., Pinus L., Pseudotsuga Carr. og Tsuga Carr., dog ikke frugter og frø, som kommer fra Portugal og føres ind på deres område, for forekomst af Bursaphelenchus xylophilus (Steiner et Bührer) Nickle et al.
- kan tage yderligere relevante skridt til officiel overvågning af træ og isoleret bark som anført i bilaget til denne beslutning og planter af Abies Mill., Cedrus Trew, Larix Mill., Picea A. Dietr., Pinus L., Pseudotsuga Carr. og Tsuga Carr., dog ikke frugter og frø, som kommer fra Portugal og føres ind på deres område.
Artikel 3
Medlemsstaterne foretager officielle undersøgelser for Bursaphelenchus xylophilus (Steiner et Bührer) Nickle et al., af træ og isoleret bark som anført i bilaget til denne beslutning og planter af Abies Mill., Cedrus Trew, Larix Mill., Picea A. Dietr., Pinus L., Pseudotsuga Carr. og Tsuga Carr., dog ikke frugter og frø, med oprindelse i deres land til bekræftelse af fravær af Bursaphelenchus xylophilus (Steiner et Bührer) Nickle et al.
Resultaterne af de i stk. 1 fastsatte undersøgelser meddeles de øvrige medlemsstater og Kommissionen senest den 15. oktober 2000. Senest den 15. januar 2000 skal der dog forelægges en første rapport for de øvrige medlemsstater og Kommissionen om resultaterne af undersøgelsen i Portugal.
Den undersøgelse, som Portugal foretager i henhold til stk. 1, kan overvåges af de i artikel 19a i direktiv 77/93/EØF nævnte eksperter efter den deri fastsatte procedure.
Artikel 4
1. Portugal afgrænser områder, hvor Bursaphelenchus xylophilus (Steiner et Bührer) Nickle et al., vides ikke at forekomme, under hensyntagen til resultaterne af de i artikel 3 nævnte undersøgelser, som gennemføres i disse områder.
2. Kommissionen opstiller en liste over "områder", hvor Bursaphelenchus xylophilus (Steiner et Bührer) Nickle et al., vides ikke at forekomme, og tilsender Den Stående Komité for Plantesundhed og medlemsstaterne denne liste.
Artikel 5
Medlemsstaterne tilpasser senest den 31. januar 2000 de foranstaltninger, som de har vedtaget for at beskytte sig mod indslæbning og spredning af Bursaphelenchus xylophilus (Steiner et Bührer) Nickle et al., for at bringe dem i overensstemmelse med artikel 1 og 2.
Artikel 6
Denne beslutning tages op til revision senest den 15. november 2000.
Artikel 7
Denne beslutning er rettet til medlemsstaterne.
Udfærdiget i Bruxelles, den 11. januar 2000.

Labels: 18
16
1
6